Številka: 1100-6/2020/1

Datum: 5. 11. 2020

Na podlagi 68. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF) in 25. člena Zakona o delovnih razmerjih (Uradni list RS, št. 21/13, 78/13 – popr., [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, 22/19 – ZPosS in 81/19) **Urad Vlade Republike Slovenije za oskrbo in integracijo migrantov** objavlja 4 PROSTA STROKOVNO-TEHNIČNA DELOVNA MESTA ZA DOLOČEN ČAS ENEGA LETA s polnim delovnim časom in poskusnim delom treh mesecev:

**SOCIALNI DELAVEC VII/2** (m/ž) (šifra DM 86) v Sektorju za sprejem in oskrbo – **4 DELOVNA MESTA** – **V OKVIRU PROJEKTA »ZDRAVSTVENI PREGLEDI IN MATERIALNA OSKRBA PROSILCEV ZA AZIL«**, ki ga delno sofinancira Sklad za azil, migracije in vključevanje (AMIF).

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja); ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja); ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) – pri čemer MORA BITI VSAKO POSAMEZNO IZOBRAŽEVANJE UVRŠČENO V ENO IZMED NASLEDNJIH OŽJIH PODROČIJ KLASIUS-P-16 OPREDELITVE: socialna varnost ali družbene vede, novinarstvo in informacijska znanost ali izobraževalne znanosti in izobraževanje učiteljev ali humanistika (razen jezikov) ali poslovne in upravne vede, pravo,
* 1 leto delovnih izkušenj,
* osnovno raven znanja tujega jezika,
* vozniški izpit B kategorije.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.

Zahtevane delovne izkušnje se skrajšajo za eno tretjino v primeru, da ima kandidat univerzitetno izobrazbo (prejšnjo) ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

Prednost pri izbiri bodo imeli kandidati z delovnimi izkušnjami s področja dela z migranti.

Naloge delovnega mesta socialni delavec VII/2 v Sektorju za sprejem in oskrbo so:

* opravljanje razgovorov in svetovanje,
* organizacija socialne pomoči,
* priprava analiz, informacij in poročil ter predlaganje ukrepov,
* sodelovanje pri izvajanju programov izpopolnjevanja in usposabljanja,
* izvajanje skrbništva nad pogodbami EU projektov,
* druge naloge po navodilu nadrejenega.

Posebnost delovnega mesta: neenakomerni delovni čas (razpored).

Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, ali gre za redno zaposlitev ali drugo vrsto delovnega razmerja (pogodbeno delo, študentsko delo …), skupen čas trajanja dela, opis dela in navedbo stopnje izobrazbe, zahtevane za delovno mesto),
3. izjavo kandidata, da ima veljavni vozniški izpit B kategorije,
4. izjavo kandidata o znanju tujega jezika na osnovni ravni z ustreznim dokazilom,
5. izjavo kandidata, da za namen tega postopka dovoljuje Uradu Vlade Republike Slovenije za oskrbo in integracijo migrantov pridobitev podatkov iz uradne evidence.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in razgovora ter s pisnim oziroma praktičnim preverjanjem kandidatovega znanja, v kolikor bo to potrebno.

Z izbranimi kandidati bo sklenjena pogodba o zaposlitvi za določen čas enega leta s polnim delovnim časom in trimesečnim poskusnim delom. Izbrani kandidati bodo delo opravljali v prostorih Urada Vlade Republike Slovenije za oskrbo in integracijo migrantov, Cesta v Gorice 15, Ljubljana, oziroma v njegovih drugih uradnih prostorih.

Kandidat vloži prijavo v pisni obliki, ki jo pošlje v zaprti ovojnici z **označbo**: »**Za javno objavo – socialni delavec VII/2 v Sektorju za sprejem in oskrbo (šifra DM 86)**« na naslov: Urad Vlade Republike Slovenije za oskrbo in integracijo migrantov, Cesta v Gorice 15, 1000 Ljubljana, in sicer **v 3 delovnih dneh** po objavi na spletnem portalu državne uprave GOV.SI (https:/www.gov.si/zbirke/delovna-mesta/) ter na spletni strani Zavoda Republike Slovenije za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na **elektronski naslov:** gp.uoim@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni.

V zvezi z dodatnimi informacijami o delovnem področju se lahko obrnete na mag. Katarino Štrukelj, tel. 01 200 8406, v zvezi z informacijami o izvedbi postopka pa na Katjo Plečnik,
tel. 01 478 1116.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za moške in ženske.

**Projekt »ZDRAVSTVENI PREGLEDI IN MATERIALNA OSKRBA PROSILCEV ZA AZIL« delno sofinancira Evropska unija, Sklad za azil, migracije in vključevanje.**

Mag. Katarina Štrukelj

 direktorica